cyanic-selkie/wikianc huggingface dataset:
বাদশাহ ফয়সাল মসজিদ, শারজাহ
ইতিহাস
১৯৮৪ সালে মসজিদটির নির্মাণ কাজ শুরু হয়, এবং ১৯৮৭ সালের ২৩শে জানুয়ারী নির্মাণ কাজ সম্পন্ন হয় এবং  জনসাধারণের জন্য উন্মুক্ত করা হয়। সৌদি আরবের বাদশাহ ফয়সালের নামে নামকরণ করা হয়েছে, এটি শারজাহ আমিরাতের  ও দেশের বৃহত্তম মসজিদ ছিল। বর্তমানে তায়ে এলাকার শারজাহ মসজিদ আমিরাতের বৃহত্তম মসজিদ  এবং শেখ জায়েদ মসজিদটি দেশের বৃহত্তম মসজিদ।
ভূগোল
মসজিদটি শাহজাহের প্রাণকেন্দ্র বাদশাহ ফয়সাল সড়ক এবং আল অরবাবা সড়কে অবস্থিত। যা শারজার দুবাই ইসলামিক ব্যাংকের সদর দফতর, আল ইত্তেহাদ (ইউনিয়ন) উদ্যান, কেন্দ্রীয় বাস স্টেশন এবং আল যুবাইল সওকের নিকটে অবস্থিত।
গঠন
মসজিদে ৭০ মিটার (২৩০ ফুট) উচ্চতা বিশিষ্ট দুটি মিনার রয়েছে। এর আয়তন ১০,০০০-১২,০০০ বর্গমিটার (১১০,০০০ - ১৩০,০০০ বর্গফুট) । এর ধারণক্ষমতা ১৬,৬৭০ জন, যার মধ্যে ১২,০০০ জন একসাথে নামাজ পড়তে পারে। মসজিদে পুরুষ ও মহিলাদের নামাজ পড়ার ব্যবস্থা রয়েছে। মসজিদের তিনতলাতে একটি সাধারণ গ্রন্থাগারসহ শারজাহের ইসলামিক বিষয়ক ও আওকাফ বিভাগের অফিস রয়েছে। গ্রন্থাগারটিতে ইসলামী চিন্তা ও ইতিহাস, ইসলামী শরিয়া সম্পর্কিত বিষয়ক ছাড়াও সংস্কৃতি, সাহিত্যিক এবং বৈজ্ঞানিক বিষয়ক প্রায় ৭,০০০ বই রয়েছে। প্রথম তলা এবং দোতলায় পুরুষদের নামাজের জন্য এবং ভবনের ভূগর্ভস্থ অংশে মহিলাদের নামাজ পড়ার ব্যবস্থা রয়েছে। মহিলাদের প্রার্থনা হলের নিকটে শারজাহ দাতব্য সংস্থার তত্ত্বাবধানে একটি বিশাল জায়গা রয়েছে যেখানে লোকেরা দরিদ্রদের জন্য পোশাক দান করতে পারে। ভবনে শারজাহ দাতব্য সংস্থার কার্যালয় রয়েছে।
প্লাস্টিক পুনর্নবীকরণ
প্লাস্টিক পূন:ব্যবহারযোগ্যকরণ হলো প্লাসপুনরায় প্লাস্টিক পণ্যে রুপান্তরিত করা। পুনর্ব্যবহারের প্রচুর সুফল রয়েছে যেমন পরিবেশ দূষণ রোধ হয়,প্লাস্টিকের উৎপাদন কম হয়,গ্রীণহাউস গ্যাসের নির্গমন হ্রাস পায় ফলে বৈশ্বিক উষ্ণতাও মন্থর হয়। তবে,প্লাস্টিক পুনর্ব্যবহারের হার অ্যালুমিনিয়াম, গ্লাস এবং কাগজের মতো অন্যান্য পুনরুদ্ধারযোগ্য উপকরণগুলোর পুনর্ব্যবহার করার হারের চেয়ে পিছিয়ে রয়েছে। ২০১৫ সালের মধ্যে, বিশ্বে প্রায় ৬.৩ বিলিয়ন টন প্লাস্টিক বর্জ্য উৎপাদিত হয়েছে, যার মধ্যে মাত্র ৯% পুনর্ব্যবহারকরা হয়েছে, এবং মাত্র ~ ১% একাধিকবার পুনর্ব্যবহার করা হয়েছে। উপরন্তু, ১২% পুড়িয়ে ফেলা হয়েছিল এবং অবশিষ্ট ৭৯% মাটি বা সমুদ্রে ফেলা হয়েছে।
ইয়ান অস্টিন
ইয়ান ডেভিড অস্টিন (Ian Austin; জন্ম: ৩০ মে, ১৯৬৬) ল্যাঙ্কাশায়ারের হ্যাসলিংডেনে জন্মগ্রহণকারী প্রথীতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন। পাশাপাশি নিচেরসারিতে বামহাতে ব্যাটিং করতেন ইয়ান অস্টিন।
জম্মু ও কাশ্মীর বিধানসভা নির্বাচন, ১৯৮৩
ফলাফল
ইন্দিরা গান্ধীর কৌশল ১৯৮৩ সালের রাজ্য নির্বাচনে লভ্যাংশ দিয়েছিল এবং কংগ্রেস ২৬টি আসন জিতেছিল, যেখানে ন্যাশনাল কনফারেন্স ৪৬টি আসন পেয়েছিল। একটি বিজোড় নির্বাচনী এলাকা বাদে, কংগ্রেসের সমস্ত জয় জম্মু ও লাদাখ অঞ্চলে, যখন ন্যাশনাল কনফারেন্স কাশ্মীর উপত্যকায় জয়লাভ করেছে। ১৯৮৩ সালের নির্বাচন ভবিষ্যতে যেকোনও কংগ্রেস-এনসি জোটের জন্য মডেল প্রতিষ্ঠা করেছিল - কংগ্রেস নিজেকে প্রধানত জম্মু ও লাদাখ অঞ্চলে আসন বরাদ্দ করে, যখন ন্যাশনাল কনফারেন্স নিজেকে কাশ্মীর উপত্যকায় সীমাবদ্ধ করে।
ইয়ান অস্টিন
প্রথম-শ্রেণীর ক্রিকেট
১৯৮৭ সালে ল্যাঙ্কাশায়ারের পক্ষে প্রথম-শ্রেণীর ক্রিকেটে অভিষেক ঘটে তার। এর পূর্বের মৌসুমে সানডে লীগের একটি খেলায় দলটির পক্ষে অংশগ্রহণ করেছিলেন। এরপর থেকেই সমগ্র খেলোয়াড়ী জীবন এ ক্লাবের পক্ষে অবস্থান করেন। ১২৪ খেলায় অংশ নিয়ে ২৭.৯৮ গড়ে ৩,৭৭৮ রান ও ৩০.৩৫ গড়ে ২৬২ উইকেট দখল করেন।
জম্মু ও কাশ্মীর বিধানসভা নির্বাচন, ১৯৮৩
ফলাফল
ফারুক আবদুল্লাহ ফের মুখ্যমন্ত্রী হিসেবে শপথ নিয়েছিলেন ।
ইয়ান অস্টিন
একদিনের আন্তর্জাতিক
এরপর গ্রীষ্মের শেষদিকে শ্রীলঙ্কার বিপক্ষে একদিনের আন্তর্জাতিকে অভিষেক ঘটে তার। এ সকল খেলায় অনন্য সাধারণ ক্রীড়াশৈলী উপস্থাপনার প্রেক্ষিতে ১৯৯৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
১৯৯৯ সালের ক্রিকেট বিশ্বকাপে ইংল্যান্ড দলের অন্যতম সদস্য ছিলেন ইয়ান অস্টিন। দলের প্রথম খেলায় ড্যারেন গফের সাথে বোলিং উদ্বোধন করতে নামেন। লর্ডসে শ্রীলঙ্কার বিপক্ষে ২/২৫ লাভ করেন। তবে আর একটি খেলায় অংশ নেয়ার পর তার আন্তর্জাতিক ক্রিকেট জীবনের ইতি ঘটে। একই প্রতিযোগিতায় কেনিয়ার বিপক্ষে সর্বশেষ খেলায় অংশ নেন তিনি।
এরপর খেলোয়াড়ী জীবনের বাদ-বাকি সময় ল্যাঙ্কাশায়ারের পক্ষে কাটান। ২০০০ সালে আর্থিক সুবিধাগ্রহণের মৌসুমে £১৫৫,০০০ পাউন্ড-স্টার্লিং লাভ করেন। জুন, ২০০১ সালের শুরুর দিকে অংশ নেয়ার পর আর কোন প্রথম-শ্রেণীর খেলায় অংশ নেননি। তবে পরের বছর কয়েকটি একদিনের খেলায় অংশ নিয়েছিলেন তিনি।
অবসর
২০০২ সালে কাম্বারল্যান্ডের পক্ষে কয়েকটি খেলায় অংশগ্রহণের পর ও পরের বছর ল্যাঙ্কাশায়ার লীগের ওরস্লি কাপের চূড়ান্ত খেলায় অংশগ্রহণ শেষে অস্টিন ২০০৩ মৌসুম শেষে প্রথম-শ্রেণীর ক্রিকেটকে বিদায় জানান ইয়ান অস্টিন। শৈশবকালের ব্যাক্সেনডেন ক্লাবকে রিবলসডেল লীগের শিরোপা জয়ে সহায়তার পূর্বে সেন্ট অ্যানসের পক্ষে নর্দার্ন প্রিমিয়ার লীগের মাধ্যমে খেলার জগতে ফিরে আসেন। এরপর ২০১০ মৌসুম শেষে সকল স্তরের ক্রিকেটকে বিদায় জানান।
এ নিউজবয় হিরো
এ নিউজবয় হিরো (A Newsboy Hero) থানহাউসার কোম্পানি নির্মিত একটি আমেরিকান নির্বাক স্বল্পদৈর্ঘ্য নাট্য চলচ্চিত্র। এটি একটি আদর্শ রম্য নাটক, চলচ্চিত্রে দেখানো হয় শীত মৌসুমে কোন এক রাতে জন বেইলি নামের একজন মদ্যপ মাতাল অবস্থায় বাড়ি ফিরেছেন। বাড়ি ফিরে সে তার স্ত্রীকে আঘাত করে। তার স্ত্রী ও সন্তান এঅবস্থায় বাড়ি থেকে বের হয়ে যায়। তারা তুষারপাতের মধ্যে বের হয়ে যায় এবং বরফের মধ্যে ঘুমিয়ে পড়ে। একজন খবরের কাগজ ফেরিওয়ালা ছেলে তাদের বাঁচিয়ে বাড়িতে নিয়ে যায়। মদ্যপাবস্থা কেটে গেল জন তার পরিবারের খোঁজ করে, কিন্তু সংবাদপত্রে মৃত্যুর খবর পড়ে বিশ্বাস করে যে তারা মারা গেছে এবং সে আত্মহত্যা করার সিদ্ধান্ত নেয়। স্যালভেশন আর্মির একজন সদস্য তাকে রক্ষা করেন এবং তারপর সে তার পরিবারের সাথে পুনরায় মিলিত হন। চলচ্চিত্রে একমাত্র পরিচিত কৃতিত্ব দেয়া হয়েছিল দম্পতির সন্তান মারি'র চরিত্রে অভিনয় করা মারি এলিনকে। ছায়াছবিটি ১৯১১ সালের ২৪ ফেব্রুয়ারি মুক্তি পায়। সমালোচকরা এটির রম্যনাট্যমূলক গল্প নিয়ে মিশ্র পর্যালোচনা করেছিলেন; তবে নেতিবাচক পর্যালোচনাগুলিতে অভিনেতাদের শক্তিশালী দক্ষতার প্রশংসা ছিল। ধারণা করা হয় ছবিটি হারিয়ে গেছে।
কাহিনিসংক্ষেপ
চলচ্চিত্রটি জন বেইলি (বিকল্পনাম: জ্যাক) নামে একজন কর্মজীবী যুবক কেন্দ্রিক রম্যনাটক। তার মদের আসক্তি আছে। মদ্যপানের কারণে তার বাড়িতে অনেক ঝগড়া হতো। মে,তার স্ত্রী তাকে মদ্যপান বন্ধ করার জন্য অনুরোধ এবং প্রার্থনা করে। এক রাতে সে মাতাল অবস্থায় বাড়ি ফিরে মে'কে আঘাত করে। মে তাদের একমাত্র সন্তান মারিকে নিয়ে চলে যাওয়ার সিদ্ধান্ত নেয় এবং সাহায্য ছাড়াই রাস্তায় বেড়িয়ে পরে। শীতের রাতে তারা বরফের মধ্যে ঘুরে বেড়ায় এবং ক্লান্ত হয়ে ঘুমিয়ে পড়ে। জিম স্যান্ডস নামে একটি পঙ্গু পত্রিকার ফেরিওয়ালা তাদের নিশ্চিত মৃত্যুর হাত থেকে রক্ষা করে। ছেলেটি তাদের তার বাড়িতে নিয়ে আসে এবং তারা জিমের দরিদ্র পরিবারের সাথে আশ্রয় নেয়। জ্যাক তার ভুল বুঝতে পারে, সে তার স্ত্রী এবং সন্তানের অনুসন্ধান শুরু করতে শুরু করে। দুই সপ্তাহ পরে একটি সংবাদপত্রের দাবি করে, ঝড়ে একজন মহিলা এবং শিশুর মৃত্যুর হয়েছে। জ্যাক এই খবর পড়ে মনে করে মে এবং মারি মারা গেছে। তার বৃথা অনুসন্ধান শেষে সে নিজেকে ডুবিয়ে আত্মহত্যা করার সিদ্ধান্ত নেয়। জিম একজন স্যালভেশন আর্মির একজন সদস্য, সে জ্যাককে আত্মহত্যা হতে রক্ষা করে। জ্যাক সিদ্ধান্ত নেয় যে তাকে তার পাপের প্রায়শ্চিত্ত করতে হবে। জিম জন এবং মে এর সম্পর্কের কথা জানতে পারে, আবার পুরো পরিবারকে একত্রিত করে।
প্রযোজনা
এ নিউজবয় হিরো চলচ্চিত্রে সকল অভিনয়শিল্পীদের মধ্যে একমাত্র পরিচিত কৃতিত্ব দেয়া হয়েছিল মারি'র চরিত্রে অভিনয় করা মারি এলিনকে। থানহাউসার কোম্পানির চলচ্চিত্রগুলিতে নৈতিকতা ছিল, ফলে প্রকৃত সহিংসতাকে চিত্রায়িত করা হয়নি যা আনুষ্ঠানিকভাবে ছবিটির গল্পের কোন সারসংক্ষেপে উল্লেখ করা হয়েছে। নিউ ইয়র্ক ড্রামাটিক মিরর-এর সমালোচক বলেন যে, মূখ্য পুরুষ চরিত্র (জন বেইলি) মাতাল ছিলেন এবং তিনি তাদের (তার পরিবারকে) বাড়ি থেকে তাড়িয়ে দেননি। স্ত্রীর প্রতি কোনো সহিংসতার চিত্র বা কোনো শারীরিক নির্যাতনের কথা ইংরেজি আন্তঃশিরোনামে স্পষ্ট উল্লেখ করা হয়নি। সেসময় প্রকাশিত সংক্ষিপ্ত বিবরণগুলিতে এমন বর্ণনা ছিল যা চলচ্চিত্রে দেখানো হয়নি, তবে এটি এমন ধারণাও দেয় যা দর্শকদের জন্য সরবরাহ করা হয়নি। ছবির বিজ্ঞাপনে থানহাউসার কোম্পানি পুরাতন নিয়মের ইসাইয়াহ পুস্তকের ১১শ অধ্যায়ের ৬ষ্ট স্তবকে উল্লেখিত "...এবং একটি শিশু তাদের নেতৃত্ব দেবে" কথাটি ট্যাগ লাইন হিসেবে ব্যবহার করেছিল।
মুক্তি এবং অভ্যর্থনা
প্রায় ১০০০ ফুট দীর্ঘ একক রিলের নাট্য চলচ্চিত্রটি ১৯১১ সালের ২৪ ফেব্রুয়ারি মুক্তি পায়। ছবিটি সমালোচকদের কাছ থেকে মিশ্র প্রতিক্রিয়া পেয়েছিল। দ্য নিউ ইয়র্ক ড্রামাটিক মিররের সমালোচক চলচ্চিত্রটির পুঙ্খানুপুঙ্খ বিশ্লেষণ করেছিলেন, তিনি গল্পের খারাপ অনুশীলন করা চিত্রায়ন এবং ভাবপ্রবণ বা নির্বোধ রম্যনাট্যের জন্য এটির নির্মাণ পছন্দ করেননি। চরিত্রগুলির আচরণ যৌক্তিক ছিল না এবং গল্পের ধারাবাহিকতা চলমান রাখার জন্য ডিউস এক্স মাকিনা (গল্প বর্ণনার একটি কৌশল) উপাদানের উপর নির্ভর করেছিল; যেমন- স্যালভেশন আর্মি'র জিম হঠাৎ পানির কিনারায় নেমে যাওয়ার সিদ্ধান্ত নেয়, তারপর দাঁড়িয়ে থাকে যেন তারা উপযুক্ত সময়ে তার জ্যাককে বাঁচাতে পারে। তবে পর্যালোচক বলেছিলেন যে অভিনয়টি ভাল ছিল। বিলবোর্ড সাময়িকীর সমালোচক একমত ছিলেন যে গল্প অকল্পনীয় ছিল, কিন্তু অভিনেতাদের দক্ষতা এটিকে আরো বিশ্বাসযোগ্য করে তুলেছিল অন্যথায় এটি অকল্পনীয় গল্পের চিত্রায়ণ হয়ে থাকতো। দ্য মর্নিং টেলিগ্রাফ এবং দ্য মুভিং পিকচার নিউজের সমালোচক ওয়ালটন ছবিটির করুণ রস এবং হৃদয়গ্রাহী হওয়ার জন্য প্রশংসা করে। ছায়াছবিটি হারিয়ে গেছে বলে অনুমান করা হয়, কারণ এটি কোনো আর্কাইভ বা কোনো সংগ্রাহকের কাছে আছে বলে জানা যায়নি।
কুইডিচ
থাম্ব কুইডিচ বা কিডিচ (ইংরেজি Quidditch) হচ্ছে হ্যারি পটার সিরিজের বইগুলোতে উল্লেখিত একটি কাল্পনিক খেলার নাম। খেলাটি অত্যন্ত বিপজ্জনক হওয়া সত্ত্বেও জাদুবিশ্বে এটি ব্যাপক জনপ্রিয়। একটি কুইডিচ ম্যাচ দুটি দলের মধ্যে অনুষ্ঠিত হয়। প্রতি দলে সাতজন করে খেলোয়াড় থাকে। খেলোয়াড়রা ফ্লাইং ব্রুমস্টিক বা উড়ন্ত ঝাড়ু ব্যবহার করে উড়ে থাকে। খেলাটিতে মোট চারটি বল এবং ছয়টি গোলাকার গোলপোস্ট ব্যবহৃত হয়। হ্যারি পটার এর জাদুর জগতে, কুইডিচ ফুটবল এর মতই একটি সর্বজনীন খেলা।
হ্যারি পটার সিরিজের সপ্তম ও শেষ বই হ্যারি পটার অ্যান্ড দ্য ডেথলি হ্যালোস ব্যতীত বাকি সবগুলো বইয়ে কুইডিচ খেলাটির উল্লেখ রয়েছে। সিরিজের প্রধান চরিত্র হ্যারি পটার হগওয়ার্টস স্কুলে গ্রিফিন্ডর হাউজ কুইডিচ টিমের একজন গুরুত্বপূর্ণ সদস্য (সিকার)। হ্যারি পটার অ্যান্ড দ্য গবলেট অফ ফায়ার এ ইংল্যান্ডে বিশ্বকাপ কুইডিচ অনুষ্ঠিত হয়, যাতে চ্যাম্পিয়ন হয় আয়ারল্যান্ড ও রানার্স আপ হয় বুলগেরিয়া।
বাস্তব জগতে, কুইডিচের অনুকরণে একটি খেলা প্রতিষ্ঠা করা হয়েছে যার নাম দেয়া হয়েছে 'মাগল কুইডিচ' বা 'কুইডিচ'।
পিচ
কুইডিচ ম্যাচসমূহ সাধারণত প্রায় ৫০০ ফুট দীর্ঘ এবং ১৮০ ফুট প্রশস্ত ডিম্বাকৃতির মাঠের উপর অনুষ্ঠিত হয়। মাঠের বিপরীত দুই প্রান্তে বিভিন্ন উচ্চতার তিনটি করে মোট ছয়টি গোলপোস্ট থাকে। যেহেতু কুইডিচ খেলাটি আকাশে উড়ার মধ্য দিয়ে সম্পন্ন হয়, সেহেতু দর্শকদের খেলা দেখার সুবিধার জন্য দর্শকস্ট্যান্ড মাঠের চারদিকে উঁচু স্থানে স্থাপন করা হয়। কুইডিচ পিচ প্রধানত ঘাসে আবৃত থাকে। কেবলমাত্র খেলা শুরু হওয়ার মুহূর্তে ঝাড়ুতে উঠার জন্য খেলোয়াড়দের মাঠে নামতে হয়। বাকি সময়টা খেলোয়াড়দের আকাশেই কাটাতে হয়।
কোয়াফল
কোয়াফল (Quaffle) হচ্ছে একটি ফুটবল বলের সমানাকৃতির লাল রঙের গোলাকার বল। কোয়াফলই একটি কুইডিচ খেলার প্রধান বল। কোয়াফল যেন অত্যন্ত কম বেগে শূন্যে ভাসতে পারে এবং চেজাররা যেন অতি সহজেই তা লুফে নিতে পারে সেজন্য বলটিকে জাদু করা হয়।
ব্লাজার
ব্লাজার (Bludger) হচ্ছে লোহার তৈরি বড় ও শক্ত বল। প্রতি ম্যাচে একসাথে দুটি ব্লাজার ব্যবহার করা হয়। ব্লাজারগুলোকে এমনভাবে জাদু করা হয় যেন এরা কোন মাধ্যমের সাহায্য ব্যতীতই উড়ে বেড়াতে পারে। কুইডিচ খেলায় এই বলগুলো ব্যবহারের উদ্দেশ্য হল খেলায় বাধা সৃষ্টি করা। অর্থাৎ ব্লাজারের কাজ হচ্ছে যত বেশি সম্ভব খেলোয়াড়কে ঝাড়ু থেকে ফেলে দেওয়া।
গোল্ডেন স্নিচ
গোল্ডেন স্নিচ বা স্নিচ (Golden Snitch) হচ্ছে একটি আখরোট আকৃতির ছোট সোনালি রঙের বল। বলটির গায়ে সোনালি বা রূপালি রঙের পাখা থাকে। খেলা চলাকালে স্নিচটি পুরো পিচের উপর স্বাধীনভাবে উড়ে বেড়াতে থাকে। প্রত্যেক টিমে একজন করে সিকার থাকে যার কাজ হচ্ছে স্নিচটি ধরা। যে টিম স্নিচটি ধরতে পারে তারা অতিরিক্ত ১৫০ পয়েন্ট লাভ করে এবং স্নিচটি ধরার সাথে সাথেই খেলা শেষ হয়। প্রত্যেকটি স্নিচে ফ্ল্যাশ মেমোরি থাকে, যার ফলে কে স্নিচটি প্রথমে ধরেছে তা জানা যায়। গড্রিক্স হলোর বোম্যান রাইট সর্বপ্রথম স্নিচ আবিষ্কার করেন।
খেলোয়াড়
প্রত্যেক টিমে সাতজন করে খেলোয়াড় থাকে। এদের মধ্যে তিনজন চেজার, দুইজন বিটার, একজন কিপার ও একজন সিকার। চেজাররা (Chaser)নিজেদের মধ্যে কোয়াফল আদান প্রদান করে এবং প্রতিপক্ষ দলের তিনটি গোল হুপসের মধ্যে বলটিকে পাঠানোর মাধ্যমে গোল করার চেষ্টা করে। এই দৃষ্টিকোণ থেকে খেলাটি অনেকটা বাস্কেটবলের মত।
কিপারদের (Keeper) কাজ হচ্ছে কোয়াফল যেন তাদের নিজেদের গোল হুপসে প্রবেশ করতে না পারে সেদিকে দৃষ্টি রাখা এবং কোয়াফল আটকানো। যা অনেকটা ফুটবলের মত।
বিটারদের (Beater) কাজ হল নিজের দলের খেলোয়াড়দের ব্লাজারের আক্রমণ থেকে রক্ষা করা এবং বিপক্ষ দলের খেলোয়াড়দের দিকে ব্লাজার ছুড়ে মারা। এ কাজের জন্য বিটাররা বেসবল ব্যাটের মত একটি কাঠের ব্যাট ব্যবহার করতে পারে।
সবশেষে সিকাররা (Seeker) হচ্ছে একটি টিমের সবচেয়ে দ্রুতগামী সদস্য। একজন সিকারের কাজ হচ্ছে পুরো পিচ অনুসন্ধান করে স্নিচের অবস্থান বের করা, স্নিচটিকে তাড়া করা এবং ধরা। কেবলমাত্র সিকাররাই স্নিচ স্পর্শ করতে পারে।
প্রত্যেক টিমে একজন ক্যাপ্টেন বা অধিনায়ক থাকে। ক্যাপ্টেনরা ট্রাইআউটের মাধ্যমে খেলোয়াড় নির্বাচন করে থাকে। এছাড়াও ক্যাপ্টেনদের নেতৃত্বেই একটি টিমের প্র্যাকটিস সহ অন্যান্য আনুষঙ্গিক কাজকর্ম পরিচালিত হয়।
ব্রুমস্টিক
ফ্লাইং ব্রুমস্টিক (Flying Broomstick) বা উড়ন্ত ঝাড়ুলাঠি হচ্ছে জাদুকর ও ডাইনিদের অন্যতম একটি যাতায়াতের মাধ্যম। সেই সাথে ব্রুমস্টিক কুইডিচ খেলাতেও ব্যবহৃত হয়। উন্নত মানের ব্রুমস্টিকস্মূহ সাধারণত অত্যন্ত দ্রুতগামী হয়। যেমন- নিম্বাস মডেলের ব্রুম। হ্যারি পটার সিরিজে নিম্বাস ২০০০ এবং নিম্বাস ২০০১ মডেলের ব্রুমস্টিক অধিক ব্যবহৃত হয়েছে। এছাড়া বিশ্বের সবচেয়ে দ্রুতগামী ও ব্যয়বহুল ব্রুমস্টিক হচ্ছে ফায়ারবোল্ট। এটিই বিশ্বের শ্রেষ্ঠ ব্রুম। হ্যারির তৃতীয় বর্ষে তার গডফাদার সিরিয়াস ব্ল্যাক তাকে একটি ফায়ারবোল্ট উপহার দিয়েছিল। এগুলো ছাড়াও কমেট, ক্লিনসুইপ ও শুটিং স্টার প্রভৃতি ঝাড়ুও বেশ প্রচলিত।
হগওয়ার্টসের টিমসমূহ
সিরিজের পাঁচটি বইয়ে হগওয়ার্টসের চারটি হাউজের মধ্যে কুইডিচ কাপ প্রতিযোগিতা অনুষ্ঠিত হয়।
১ম-৩য় বর্ষ
হ্যারির ৩য় বর্ষে চ্যাম্পিয়ন গ্রিফিন্ডর টিমের সদস্যরাঃ
হগওয়ার্টসে ট্রাইউইজার্ড টুর্নামেন্ট অনুষ্ঠিত হওয়ার কারণে হ্যারির চতুর্থ বর্ষে কুইডিচ কাপ বাতিল ঘোষণা করা হয়।
মুহাম্মদ ইদ্রিস আল-সেনুসি
আল সাইয়িদ মুহাম্মদ ইদ্রিস বিন মুহাম্মদ আল-মাহদি আস-সেনুসি (إدريس الأول), (১২ মার্চ ১৮৮৯ – ২৫ মে ১৯৮৩) ছিলেন রাজতান্ত্রিক লিবিয়ার প্রথম ও একমাত্র বাদশাহ। ১৯৫১ থেকে ১৯৬৯ খ্রিষ্টাব্দ পর্যন্ত তিনি শাসন করেছেন। এছাড়া তিনি সেনুসি তরিকার প্রধান ছিলেন। চিকিৎসা গ্রহণের জন্য তুরস্ক সফরের সময় মুয়াম্মার গাদ্দাফির নেতৃত্বে সংঘটিত অভ্যুত্থানে তিনি ক্ষমতাচ্যুত হন।
কুইডিচ
৫ম বর্ষ
হ্যারির ৫ম বর্ষে চ্যাম্পিয়ন গ্রিফিন্ডর টিমের সদস্যরাঃ
মুহাম্মদ ইদ্রিস আল-সেনুসি
প্রারম্ভিক জীবন
ইদ্রিস ১৮৮৯ খ্রিষ্টাব্দের ১২ মার্চ আল-জাগবুবে জন্মগ্রহণ করেছিলেন। এই অঞ্চল সেনুসি আন্দোলনের প্রধান কেন্দ্র ছিল। তিনি ছিলেন সাইয়িদ মুহাম্মদ আল-মাহদি বিন সাইয়িদ মুহাম্মদ আল-সেনুসি ও তার তৃতীয় স্ত্রী আয়িশা বিনতে মুকাররিব আল-বারাসার পুত্র। তার দাদা সাইয়িদ মুহাম্মদ ইবনে আলি আস-সেনুসি ছিলেন উত্তর আফ্রিকায় সেনুসি সুফি তরিকা ও সেনুসি গোত্রের প্রতিষ্ঠাতা। তার বংশলতিকা মুহাম্মদ এর সাথে যুক্ত বলে বিবেচিত হয়। চাচাত ভাই আহমেদ শরিফ আস-সেনুসি পদত্যাগ করার পর ১৯১৬ খ্রিষ্টাব্দে তিনি সেনুসি তরিকার প্রধান হন। ব্রিটিশরা তাকে সিরেনাইকা অঞ্চলের আমির হিসেবে মেনে নিয়েছিল। ১৯২০ খ্রিষ্টাব্দে ইতালীয়রাও তা মেনে নিয়েছিল। ১৯২২ খ্রিষ্টাব্দে তিনি ত্রিপলিতানিয়ার আমির হন।
কুইডিচ
৫ম বর্ষ
প্রথম ম্যাচের পর ডলোরেস আমব্রিজ হ্যারি এবং ফ্রেড ও জর্জকে কুইডিচ থেকে আজীবনের জন্য নিষিদ্ধ করে। ফলে হ্যারির জায়গায় জিনি উইজলি সিকার হিসেবে এবং ফ্রেড জর্জের পরিবর্তে কির্কে ও স্লপার বিটার হিসেবে খেলার সুযোগ পায়। আমব্রিজ স্কুল থাকে বরখাস্ত হওয়ার পর হ্যারির উপর আরোপিত নিষেধাজ্ঞাটিও বাতিল হয়ে যায়।
মুহাম্মদ ইদ্রিস আল-সেনুসি
প্রারম্ভিক জীবন
জীবনের প্রথমদিক তিনি সিরেনাইকার স্বাধীনতার জন্য আলোচনায় অতিবাহিত করেন। ১৯২২ খ্রিষ্টাব্দে লিবিয়ায় ইতালীয় অভিযানের পর তিনি নির্বাসনে যান। এরপর ঔপনিবেশিক ইতালীয় কর্তৃপক্ষের বিরুদ্ধে মিশরকে তিনি তার গেরিলা যুদ্ধের ঘাঁটি হিসেবে ব্যবহার করতে থাকেন।
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময় ইতালীয়দের কাছ থেকে মুক্তির আশায় ইদ্রিস ব্রিটিশদের সমর্থন করেছিলেন। তিনি সেনুসি গোত্র এবং সিরেনাইকার জাতীয়তাবাদীদেরকে অক্ষশক্তির বিরুদ্ধে এবং মিত্রবাহিনীর পক্ষে লড়াই করার জন্য নিয়ে আসেন। সেনুসি গোত্রীয় লোকেরা জার্মান ও ইতালীয় সেনাদের সম্পর্কে ব্রিটিশ ৮ম আর্মিকে গুরুত্বপূর্ণ গোয়েন্দা তথ্য দিয়ে সহায়তা করেছিল। জার্মান ও ইতালীয় বাহিনীর পরাজয়ের পর সিরেনাইকার ব্রিটিশ সামরিক প্রশাসনের সহায়তায় তিনি সিরেনাইকার আমির হিসেবে তার রাজধানী বেনগাজিতে ফিরে আসেন এবং সরকার গঠন করেন। উত্তর আফ্রিকায় জার্মান ও ইতালীয় বাহিনীকে পরাজিত করার জন্য ব্রিটিশ সাম্রাজ্যকে সহায়তা করায় ১৯৪৮ খ্রিষ্টাব্দে তাকে ব্রিটিশ অর্ডার অফ গ্র্যান্ড ক্রস প্রদান করা হয়।
কুইডিচ
৬ষ্ঠ বর্ষ
হ্যারির ৬ষ্ঠ বর্ষে চ্যাম্পিয়ন গ্রিফিন্ডর টিমের সদস্যরাঃ রন উইজলি ও কেটি বেল আক্রমণের শিকার হলে তাদের জায়গায় করম্যাক ম্যাকলেগেন ও ডিন থমাস অস্থায়ীভাবে টিমে অন্তর্ভুক্ত হয়। ফাইনাল ম্যাচে সেভেরাস স্নেইপ এর ডিটেনশনের কারণে হ্যারি খেলতে না পারায় জিনি হ্যারির জায়গায় সিকার হিসেবে খেলে এবং জিনির জায়গায় চেজার হয়ে খেলে ডিন।
মুহাম্মদ ইদ্রিস আল-সেনুসি
লিবিয়ার বাদশাহ
সিরেনাইকার ব্রিটিশ সামরিক প্রশাসনের সহায়তায় ইদ্রিস ১৯৪৯ খ্রিষ্টাব্দে সিরেনাইকা আমিরাতের স্বাধীনতা ঘোষণা করেন। এখানকার তিনটি অঞ্চলের অন্যতম ত্রিপলিতানিয়ার (অন্য আরেকটি অঞ্চল ছিল ফেজান) আমির হওয়ার জন্য তাকে আমন্ত্রণ জানানো হয়েছিল। আমন্ত্রণ গ্রহণের মাধ্যমে তিনি লিবিয়াকে একক শাসনের অধীনে একত্রীত করতে শুরু করেন। ১৯৪৯ খ্রিষ্টাব্দে একটি সংবিধান প্রণীত হয় এবং ১৯৫১ খ্রিষ্টাব্দের অক্টোবরে তা গৃহীত হয়। একটি জাতীয় কংগ্রেস কর্তৃক ইদ্রিসকে লিবিয়ার বাদশাহ ঘোষণা করা হয়। ১৯৫১ খ্রিষ্টাব্দের ২৪ ডিসেম্বর তিনি লিবিয়ার স্বাধীনতা ঘোষণা করেন।
বেনগাজি থেকে ইদ্রিস ব্রিটিশ ও লিবিয়ায় জাতিসংঘের বিশেষ উপদেষ্টা এড্রিয়ান পেল্টের সাথে স্বাধীনতার ব্যাপারে আলোচনা করেছিলেন। ১৯৫১ খ্রিষ্টাব্দের ২৪ ডিসেম্বর ইদ্রিসকে বাদশাহ করে লিবিয়াকে স্বাধীন ফেডারেল যুক্তরাজ্য হিসেবে ঘোষণা করা হয়। ১৯৬৩ খ্রিষ্টাব্দে এককেন্দ্রীক রাজতন্ত্র প্রণয়নের জন্য সংবিধান পুনর্মূ‌ল্যায়ন করা হয়। আর্ল‌ মাউন্টব্যাটেনের সাথে ইদ্রিসের ঘনিষ্ঠ সম্পর্ক ছিল। তিনি লিবিয়া সফরে আসতেন এবং এসময় প্রাসাদে অবস্থান করতেন। তারা দুজন সাহারা মরুভূমিতে ভ্রমণ করতে পছন্দ করতেন।
কুইডিচ
পেশাদার কুইডিচ দলসমূহ
কুইডিচ থ্রো দ্য এজেস বইয়ে নিম্নোক্ত টিমগুলোর উল্লেখ রয়েছে।
মুহাম্মদ ইদ্রিস আল-সেনুসি
লিবিয়ার বাদশাহ
কোনো উত্তরাধিকারী না থাকায় ১৯৫৫ খ্রিষ্টাব্দের ৫ জুন এক ধনী বেদুইন প্রধানের কন্যা আলিয়া আবদেল লামলুনকে তিনি বিয়ে করেন। পরে তার উভয় স্ত্রীর পুত্র সন্তান জন্ম হয়। তবে তার সকল সন্তান শৈশবে মারা যায়।
লিবিয়া ও প্রতিবেশী দেশে আরব জাতীয়তাবাদি ও প্যান-আরববাদিদের কারণে ১৯৫৬ খ্রিষ্টাব্দে সুয়েজ সংকটের সময় মিশরে যুক্তরাজ্যের হস্তক্ষেপ সত্ত্বেও ইদ্রিস যুক্তরাজ্যের সাথে ঘনিষ্ঠ সম্পর্ক বজায় রেখেছিলেন। যুক্তরাষ্ট্রের সাথেও তার ঘনিষ্ঠ সম্পর্ক ছিল। তার উত্তরাধিকারী হিসেবে কেউ ছিল না। ১৯৫৬ খ্রিষ্টাব্দে তিনি তার ভ্রাতুষ্পুত্র হাসান আস-সেনুসিকে যুবরাজ হিসেবে মনোনীত করেছিলেন।
কুইডিচ
বহিঃসংযোগ
Begriffe der Harry-Potter-Romane
মুহাম্মদ ইদ্রিস আল-সেনুসি
লিবিয়ার বাদশাহ
এসময় তেলক্ষেত্র ও ত্রিপলির নিকটে যুক্তরাষ্ট্রের বিমানবাহিনীর হুইলাস বিমান ঘাটির কারণে অর্থনৈতিক সমৃদ্ধি বৃদ্ধি পায়। তার স্বাস্থ্যের অবনতি হওয়ায় যুবরাজ সরকারে গুরুত্বপূর্ণ ভূমিকা পালন করতে থাকেন এবং অভিভাবক হিসেবে কাজ করেন। ইদ্রিস ১৯৬৯ খ্রিষ্টাব্দের ৪ আগস্ট সিংহাসন ত্যাগের দলিলে স্বাক্ষর করেন যা সে বছরের ২ সেপ্টেম্বর থেকে কার্যকর হওয়ার কথা ছিল।
ক্ষমতাচ্যুতি ও বহিষ্কার
চিকিৎসার উদ্দেশ্যে মিশর যাওয়ার পর ১৯৬৯ খ্রিষ্টাব্দের ১ সেপ্টেম্বর একটি অভ্যুত্থানে ইদ্রিস ক্ষমতাচ্যুত হন। মুয়াম্মার গাদ্দাফির নেতৃত্বে লিবিয়ান সেনা অফিসারদের একটি দল এই অভ্যুত্থান ঘটায়। অভ্যুত্থানের পর রাজতন্ত্র বিলুপ্ত করে লিবিয়াকে প্রজাতন্ত্র ঘোষণা করা হয়। অভ্যুত্থানের ফলে ইদ্রিসের সিংহাসন ত্যাগ ও উত্তরাধিকার বিষয়ক দলিল বাতিল হয়। তুরস্ক থেকে তিনি ও তার স্ত্রী জাহাজে করে গ্রীসে চলে যান এবং সেখান থেকে মিশরে নির্বাচনে যান। তার অনুপস্থিতিতে ১৯৭১ খ্রিষ্টাব্দের নভেম্বরে লিবিয়ান গণআদালতে বিচার হয় এবং মৃত্যুদণ্ড প্রদান করা হয়।
১৯৮৩ খ্রিষ্টাব্দে ৯৪ বছর বয়সে কায়রোর ডুক্কি জেলার সুলতান প্রাসাদে মারা যান। তাকে মদিনার জান্নাতুল বাকি কবরস্থানে দাফন করা হয়।
পরিবার
ইদ্রিসের পাঁচ পুত্র ও এক কন্যা ছিল। কিন্তু শৈশবে তাদের মৃত্যু হয়। তিনি ও ফাতিমা আলজেরিয়ান এতিম বালিকা সুলাইমাকে দত্তক কন্যা হিসেবে গ্রহণ করেছিলেন। সুলাইমার বাবা আলজেরিয়ার স্বাধীনতা যুদ্ধে ফরাসিদের বিরুদ্ধে লড়াইয়ে নিহত হয়।
সম্মাননা
ইদ্রিস নিম্নোক্ত লিবিয়ান খেতাবের অধিকারী ছিলেন:
তিনি নিম্নোক্ত বৈদেশিক সম্মাননা লাভ করেছেন:
প্লাস্টিকোসিস
প্লাস্টিকোসিস হলো প্লাস্টিকের ছোট টুকরা দ্বারা সৃষ্ট রোগ। এটি ফাইব্রোটিক স্কার অর্থাৎ ক্ষতচিহ্ন টিস্যুর একটি রূপ যা প্লাস্টিকের ছোট টুকরোর জন্য সৃষ্টি হয়। এই রোগ পাচনতন্ত্রে প্রদাহের সৃষ্টি করে।
২০২৩ সালে হেইলি চার্লটন-হাওয়ার্ড, অ্যালেক্স বন্ড, জ্যাক রিভারস-অটি এবং জেনিফার ল্যাভার্সের একটি গবেষণায় দেখা যায় যে, প্লাস্টিক দূষণের জন্য সামুদ্রিক পাখিদের মধ্যে রোগের সৃষ্টি হয়। গবেষকরা বন্য প্রাণীদের মধ্যে প্লাস্টিকসৃষ্ট ফাইব্রোসিসের প্রথম নথিভুক্ত উদাহরণ নির্দেশ করতে প্লাস্টিকোসিস শব্দটি তৈরি করেছিলেন। গবেষকরা তাদের গবেষণাপত্রে উল্লেখ করেন— "এছাড়াও, প্লাস্টিক গ্রহণের সুদূরপ্রসারী এবং গুরুতর পরিণতি রয়েছে, যার অনেকগুলি আমরা কেবলমাত্র সম্পূর্ণরূপে নথিভুক্ত করতে এবং বুঝতে শুরু করেছি।"
thumb|250px|ফাইব্রোসিসের উদাহরণ thumb|250px|ফ্লেশ-ফুটেড শিয়ারওয়াটার (আরডেনা কার্নিপেস) গবেষণা অনুসারে প্লাস্টিকোসিস রোগগুলি শুধুমাত্র প্লাস্টিক দ্বারা সৃষ্ট।
প্লাস্টিকোসিস রোগে সংযোগকারী টিস্যু স্বাভাবিক প্যারেনকাইমাল টিস্যুকে এমন পরিমাণে প্রতিস্থাপন করে যে এটিকে প্রতিরোধ করা যায় না। টিস্যু অন্যভাবে পুনর্নির্মাণ হয়ে এবং স্থায়ী স্কার অর্থাৎ ক্ষতচিহ্নযুক্ত টিস্যু গঠন হতে থাকে। প্লাস্টিকের ছোট টুকরোর বারবার আঘাতজনিত, দীর্ঘস্থায়ী প্রদাহ এবং মেরামত জন্য ফাইব্রোসিসের প্রবণতা বাড়ে। সংবেদনশীল কোষীয় উপাদানগুলি অত্যধিক ভাবে জমে, যেমন ফাইব্রোব্লাস্ট থেকে উৎপাদিত হয় কোলাজেন, যার ফলে একটি স্থায়ী ফাইব্রোটিক স্কার অর্থাৎ ক্ষতচিহ্ন তৈরি হয়।
প্যাথোজেনেসিস
অস্ট্রেলিয়ার লর্ড হাউ দ্বীপে ফ্লেশ-ফুটেড শিয়ারওয়াটার (আরডেনা কার্নিপেস) নামক সামুদ্রিক পাখির মধ্যে প্লাস্টিকোসিস রোগটি প্রথম শনাক্ত করা হয়েছিল। এই সামুদ্রিক পাখির জনসংখ্যার উপর আগের গবেষণায় দেখা গিয়েছে যে শতকরা ৯০ ভাগ অল্পবয়সী ছানা পাখিদের মধ্যে প্লাস্টিক মিশ্রিত খাবার খাওয়ার ফলে তাদের দেহের মধ্যে খাবার থেকে আসা প্লাস্টিক রয়েছে। এই অবস্থা ছানার বৃদ্ধি এবং বেঁচে থাকার প্রক্রিয়ায় নেতিবাচক প্রভাব ফেলে বলে মনে করা হয়। প্লাস্টিকের আণুবীক্ষণিক আকারের টুকরোগুলিও এই প্রজাতির টিস্যুতে অনুবিদ্ধ অবস্থায় পাওয়া গেছে। এর ফলে জীবদেহে প্রদাহ এবং টিস্যুর ক্ষতি হয়। সেইসাথে টিউবুলার গ্রন্থি এবং অঙ্গ প্রাচীরের ভাঁজ ক্ষতিগ্রস্ত হয়। হৃৎপিণ্ড, লিভার, ডিম্বাশয় এবং জরায়ুতে প্লাস্টিক-প্ররোচিত ফাইব্রোসিসের লক্ষণ সাম্প্রতিক পরীক্ষাগার গবেষণায় পাওয়া গিয়েছে।
প্লাস্টিকোসিসের কারণে টিউবুলার গ্রন্থি এবং মিউকোসার নীচে টিস্যুর স্তরে কোলাজেনের প্রাদুর্ভাব বৃদ্ধি পায়। পুরো অঙ্গ জুড়ে বিস্তৃত স্কার অর্থাৎ ক্ষতচিহ্ন টিস্যু তৈরি হয়। যার ফলে ব্যাপক পুনর্গঠন এবং টিস্যুর ক্ষতি হয়। এর ফলে টিস্যুর কার্যক্ষমতা নষ্ট হয়ে যায়। টিউবুলার গ্রন্থিগুলি এপিথেলিয়ামকে রক্ষা করার জন্য শ্লেষ্মা তৈরি করে, সেইসঙ্গে উৎপন্ন তরল পদার্থগুলি হজম এবং পুষ্টি শোষণের জন্য খুবই গুরুত্বপূর্ণ। তাই প্লাস্টিকোসিস রোগে আক্রান্ত হলে পাখিদের পাকস্থলীর আঘাত বা সংক্রমণ রোধ করার ক্ষমতা কমে যায়। এর ফলে পাখিদের পাকস্থলীর কার্যকারিতা হ্রাস পেতে পারে। পাকস্থলীর প্রাচীরে অত্যধিক মাত্রায় স্কার অর্থাৎ ক্ষতচিহ্ন টিস্যুর গঠন এবং প্লাস্টিক গ্রহণের ফলে পেটের অভ্যন্তরীণ পৃষ্ঠের শ্লেষ্মা ঝিল্লির ভাঁজ (রুগা)-এর ক্ষতি হয়। এর ফলে পাকস্থলীর প্রসারণ ক্ষমতা হ্রাস হতে পারে। এমনকি পাকস্থলীর ক্ষমতা এবং কার্যকারিতা হ্রাস পেতে পারে। বিজ্ঞানীরা প্লাস্টিকোসিসকে অ্যাসবেস্টোসিস এবং সিলিকোসিসের সাথে তুলনা করা করেছেন। যেখানে প্লাস্টিক একই রকমভাবে কাজ করে ফাইব্রোসিসের সৃষ্টি করে।
রঘুনন্দন ভট্টাচার্য্য
প্রথম জীবন
রঘুনন্দন চৈতন্য মহাপ্রভু আবির্ভাবের প্রায় ২৫ বৎসর পর নবদ্বীপে জন্ম গ্রহণ করেন। তাঁর পিতা ছিলেন হরিহর বন্দ্যোপাধ্যায় ভট্টাচার্য্য। হরিহর বন্দ্যোপাধ্যায় ভট্টাচার্য স্মৃতিশাস্ত্রে সুপণ্ডিত ছিলেন। নবদ্বীপে তাঁর সংস্কৃত টোল ছিল। রঘুনন্দন মাত্র ২৫ বছর বয়সে স্মৃতিগ্রন্থ বা "অষ্টবিংশতিতত্ত্ব' প্রণয়ন করেন। এই ২৫ বৎসর বয়সেই তিনি কঠোর পরিশ্রম করে নানা দেশ ভ্রমণ করে, নানাবিধ শাস্ত্রগ্রন্থ সংকলিত করে এই গ্রন্থটি রচনা করেন। এই গ্রন্থটি প্রণয়নের পর অঙ্গ, বঙ্গ, কলিঙ্গ, কাঞ্চীদেশ, কাশীদেশ ও দ্রাবিড় দেশে স্মার্ত্ত পণ্ডিত বা স্মার্ত্ত রঘুনন্দন নামে তাঁর যশ ও খ্যাতি ছড়িয়ে পড়ে।
শেষ জীবন
"অষ্টবিংশতিতত্ত্ব" গ্রন্থ রচনার কয়েক বছর পর তিনি পিতৃপুরুষের পিণ্ডদানের জন্য গয়াধাম যান। কিন্তু, পিণ্ডদানের জন্য পাণ্ডারা অধিক অর্থ দাবি করলে তিনি গয়াক্ষেত্রে পরিমাপ এক ক্রোশ পরিমাপ করে একেবারে শেষ প্রান্তরে এসে পিণ্ডদান করতে উদ্যত হন। পাণ্ডারা পণ্ডিতের আসল পরিচয় পেয়ে বিপদে পড়েন। পাণ্ডারা দেখলেন যদি স্মার্ত্ত ভট্টাচার্য্য মাঠেই পিণ্ডদান করেন তাহলে পাণ্ডা সমাজের ঘোর বদনাম ঘটে যাবে। তাই তাঁরা পণ্ডিতের কাছে ক্ষমা প্রার্থনা করে নম্র ব্যবহারে পণ্ডিতকে সন্তুষ্ট করে মন্দিরেই পিণ্ড দানের ব্যবস্থা করেন। রঘুনন্দন পণ্ডিত সারা জীবন শাস্ত্রালোচনা ও গ্রন্থরচনার মধ্য দিয়ে জীবন অতিবাহিত করে আনুমানিক ৭০ বছর বয়সে প্রাণ ত্যাগ করেন।
বাঙালি হিন্দু সমাজ সংস্কারে ভূমিকা
ষোড়শ শতকে নবাব হোসেন শাহের অত্যাচারে বাংলার হিন্দু সমাজ বিপর্যস্ত হয়ে উঠেছিল। নবাব ও উচ্চবর্ণের সমাজপতিদের যুগপৎ অত্যাচারে বিশেষতঃ নিম্নবর্ণের হিন্দুরা দলে দলে ইসলাম ধর্ম গ্রহণ করেন/করতে বাধ্য হন। রঘুনন্দন ক্ষয়িষ্ণু হিন্দু সমাজকে রক্ষা করতে হিন্দুসমাজ সংস্কারমূলক গ্রন্থ "অষ্টাবিংশতিতত্ত্ব"(স্মৃতিগ্রন্থ) প্রণয়ন করেন। তৎকালীন হিন্দু সমাজের সাথে রঘুনন্দনের স্মৃতিগ্রন্থের মতবাদের বিরোধ বাধায় বাংলার বহু পণ্ডিত তাঁর বিরুদ্ধে বিচারসভা বসান। কিন্তু, রঘুনন্দন বিচারে জয়ী হন। তাঁর খ্যাতি দেশব্যাপী ছড়িয়ে পড়ায় ভারতের বিভিন্ন প্রদেশ থেকে শিষ্য হওয়ার জন্য লোকেরা আসতে থাকেন। শিষ্যরা তাঁর  "অষ্টাবিংশতিতত্ত্ব" (স্মৃতিগ্রন্থ) অধ্যয়ন ও প্রচার শুরু  করেন ।স্বল্প সময়ের মধ্যে এই গ্রন্থ বাংলার হিন্দুর সমাজের মধ্যে আদৃত হয়। হিন্দু সমাজের শাস্ত্রীয় ক্রিয়াকাণ্ড "অষ্টাবিংশতিতত্ত্ব" অনুসারে সম্পন্ন হতে থাকে।
দুর্গোৎসবের বিধান
রঘুনন্দন নির্দেশিত পূজা পদ্ধতি অনুযায়ী বর্তমান কালের অধিকাংশ পূজা অনুষ্ঠিত হয়। তিনি দুর্গোৎসব সম্পর্কিত তিনটি গ্রন্থ রচনা করেন, সেগুলি যথাক্রমে "দুর্গোৎসব তত্ত্ব", "দুর্গাপূজা তত্ত্ব" ও "কৃত্যতত্ত্ব"। গ্রন্থগুলিতে তন্ত্র ও পুরাণের উল্লেখ এবং প্রভাব উল্লেখনীয়। গ্রন্থগুলিতে তান্ত্রিক আচার অনুষ্ঠানকে পূজার অঙ্গ হিসেবে গ্রহণ করেছিলেন।রঘুনন্দন গ্রন্থগুলিতে দুর্গোৎসবের সাতটি কল্পের বিধান দিয়েছেন। সেই গুলি হলো যথাক্রমে কৃষ্ণনবম্যাদি কল্প, প্রতিপদাদি কল্প, ষষ্ঠ্যাদি কল্প, সপ্তম্যাদি কল্প, মহাষ্টম্যাদি কল্প, কেবল অষ্টমী এবং কেবল নবমী কল্প। এর মধ্যে বঙ্গদেশ, বিহার, ওড়িশা এবং আসাম অঞ্চলে ষষ্ঠ্যাদিকল্প বহুল প্রচলিত। রঘুনন্দনের মতানুসারে ষষ্ঠ্যাদি কল্পে ষষ্ঠীর দিন সন্ধ্যায় বেলগাছের তলায় দেবীর বোধন সম্পন্ন হয়, তারপর আমন্ত্রণ ও অধিবাস। ওই দিনের পূজা হয় ঘটে, পরের দিন অর্থাৎ সপ্তমী থেকে নবমী অবধি মৃন্ময়ী প্রতিমায় পূজাপাঠ হয়। রঘুনন্দনের মতে দুর্গোৎসবের সকল তিথির পূর্বে "মহা" বিশেষণটি যোগ করা যায় না। যেমন- "মহাষষ্ঠী" ও "মহাসপ্তমী" কথা দুটি মোটেও শাস্ত্রসম্মত নয়। রঘুনন্দনের মতানুসারে কেবল অষ্টমী ও নবমী তিথি দুটি এই অভিধা পেতে পারে, অর্থাৎ মহাষ্টমী ও মহানবমী। রঘুনন্দন বলেছেন মহাবিপত্তারকত্বাদ্ গীয়তেহসৌ মহাষ্টমী। মহাসম্পাদ্দায়কত্বাৎ সা মহানবমী মতা" অর্থাৎ মহাশক্তি দুর্গার আবির্ভাবে মহাবিপদ কেটে গেলো বলে অষ্টমী তিথির নাম হলো মহাষ্টমী এবং মহাসম্পদ লাভ হলো বলে নবমী তিথি হলো মহানবমী।
মলমাসের ধারণা ও গণনা
তিনি প্রথম "মল" বা "অধিক" মাসের ধারণা দেন। এই বিষয়ে স্মার্ত পণ্ডিত রঘুনন্দন ‘মলমাসতত্ত্বম’ গ্রন্থ রচনা করেন। এই গ্রন্থে তিনি উল্লেখ করেন, যদি সূর্য এক রাশিতে অবস্থিত থেকে দু’টি অমাবস্যা তিথিকে অতিক্রম করে তা হলে সেই মাসকেই মলমাস বলে। মলমাসের অর্থ অধিকমাস।
রস মারকুয়েন্ড
রস ওয়েন মারকুয়েন্ড (জন্ম আগস্ট ২২, ১৯৮১) হলেন একজন মার্কিন অভিনেতা ও প্রতিচ্ছায়াবাদী। তিনি ২০১৫ থেকে এখনো পর্যন্ত টেলিভিশন ধারাবাহিক দ্য ওয়াকিং ডেড-এ অ্যারন ভূমিকায় অভিনয়ের জন্য জনপ্রিয়। তার অন্যতম আবির্ভাব ছিল অ্যাভেঞ্জার্স: ইনফিনিটি ওয়ার (২০১৮) ও অ্যাভেঞ্জার্স: এন্ডগেম (২০১৯) চলচ্চিত্রে রেড স্কাল হিসেবে।
হাঁদা ও ভোঁদা
হাঁদা ও ভোঁদা শুভঙ্কর চট্টোপাধ্যায় পরিচালিত একটি ২০১০ সালের বাংলা-ভাষার ভারতীয় চলচ্চিত্র, অভিনয় করেছেন মিঠুন চক্রবর্তী, অরিত্র দত্ত বণিক, বিশ্বজিৎ চক্রবর্তী ও সুপ্রিয়া দেবী।
যশবন্ত বার্দে
যশবন্ত বার্দে (জন্ম: ১৫ ফেব্রুয়ারি ১৯৭৩) একজন ভারতীয় প্রাক্তন প্রথম-শ্রেণীর ক্রিকেটার। তিনি এখন একজন আম্পায়ার এবং রনজি ট্রফি ও ইন্ডিয়ান প্রিমিয়ার লিগে র ম্যাচে আম্পায়ার হিসাবে দায়িত্ব পালন করেছেন।
বীর উত্তম জিয়াউর রহমান সড়ক
বীর উত্তম জিয়াউর রহমান সড়ক বাংলাদেশের ঢাকা শহরের মহাখালী এলাকায় অবস্থিত প্রধান বাণিজ্যিক সড়ক। এটি বর্তমানে ঢাকা উত্তর সিটি কর্পোরেশনের আওতাধীন। ঢাকা শহরের অধিকাংশ সরকারি-বেসরকারি ব্যবসা প্রতিষ্ঠান এবং ব্যাংকসমূহের কার্যালয় এখানে অবস্থিত।  বাংলাদেশের অন্যতম রাজনৈতিক নেতা ও বাংলাদেশের প্রয়াত রাষ্ট্রপতি জিয়াউর রহমানের নামে এ সড়কের নামকরণ করা হয়।
সীমারেখা
সড়কটি বিজয় স্মরণী মোড় থেকে মহাখালী ফ্লাইওভার পর্যন্ত বিস্তৃত। সড়কের দুই পাশে বাণিজ্যিক প্রতিষ্ঠানসহ বিভিন্ন দোকানপাট রয়েছে।
২০১৫ ক্রিকেট বিশ্বকাপ নকআউট পর্ব
২০১৫ ক্রিকেট বিশ্বকাপের নকআউট পর্ব ২০১৫ সালের ক্রিকেট বিশ্বকাপের গ্রুপ পর্বের পর দ্বিতীয় ও চূড়ান্ত পর্ব। গ্রুপ পর্বে সাতটি দল রাউন্ড-রবিন পদ্ধতিতে খেলেছে। তন্মধ্যে প্রত্যেক গ্রুপের শীর্ষস্থানীয় চার দল (দুই গ্রুপের সর্বমোট ৮) একক-বিদায় পদ্ধতির প্রতিযোগিতার নকআউট পর্বে উত্তরণ ঘটায়। প্রতিযোগিতায় তৃতীয় স্থান নির্ধারণী খেলার কোন ব্যবস্থা রাখা হয়নি। কোন কারণে নকআউট পর্বের কোয়ার্টার-ফাইনাল কিংবা সেমি-ফাইনালের খেলা টাই হয় অথবা ফলাফল না এলে গ্রুপ পর্বের সেরা দল খেলবে। তবে, চূড়ান্ত খেলা টাই হলে উভয় দলের মধ্যে এক-ওভারের মাধ্যমে প্রতিযোগিতার চূড়ান্ত খেলার নিষ্পত্তি ঘটানো হবে।
প্রত্যেক গ্রুপের শীর্ষস্থানীয় চার দল এ পর্বে খেলছে। এ গ্রুপের শীর্ষস্থানীয় দল বি গ্রুপের ৪র্থ স্থান অধিকারী দলের বিরুদ্ধে প্রতিদ্বন্দ্বিতা করে। এ পর্বে এ১ ব বি৪, এ২ ব বি৩, এ৩ ব বি২ ওব এ৪ ব বি১ দল মুখোমুখি হয়। কিছু দল কোয়ার্টার ফাইনাল অথবা সেমি-ফাইনালে খেলার ব্যাপারে নিজ মাঠ ব্যবহারের সুযোগ পায়। এ প্রেক্ষিতে শ্রীলঙ্কা ও বাংলাদেশ দল কোয়ার্টার-ফাইনালে খেলার সুযোগ লাভ করায় তারিখ ও স্থান নির্ধারণ করা হয়েছে।
নিউজিল্যান্ড, অস্ট্রেলিয়া, বাংলাদেশ ও শ্রীলঙ্কা দল এ গ্রুপ থেকে এবং ভারত, দক্ষিণ আফ্রিকা, পাকিস্তান ও ওয়েস্ট ইন্ডিজ বি গ্রুপ থেকে এ পর্বে খেলার সুযোগ পেয়েছে।
দক্ষিণ আফ্রিকা ব শ্রীলঙ্কা
১৯৭৯ সালের ক্রিকেট বিশ্বকাপের নক-আউট পর্বের সেমি-ফাইনালের ন্যায় গুরুত্বপূর্ণ খেলায় ডব্লিউ লার্কিন্সের একদিনের আন্তর্জাতিকে অভিষেকের পর থারিন্ডু কৌশল দ্বিতীয় খেলোয়াড় হিসেবে ওডিআইয়ে অভিষেক ঘটে। প্রথম দক্ষিণ আফ্রিকান হিসেবে বিশ্বকাপে জেপি ডুমিনি ধারাবাহিকভাবে অ্যাঞ্জেলো ম্যাথিউস, নুয়ান কুলাসেকারা ও থারিন্ডু কৌশলকে আউটের মাধ্যমে দুই ওভারের সমন্বয়ে গড়া হ্যাট্রিক সম্পন্ন করেন। প্রথমবারের মতো বিশ্বকাপের নক-আউট পর্বের কোন খেলা অত্যন্ত সংক্ষিপ্ত সময়ে শেষ হয়। কুমার সাঙ্গাকারা ও মাহেলা জয়াবর্ধনে তাদের সর্বশেষ একদিনের আন্তর্জাতিকে অংশগ্রহণ করেন। এছাড়াও তারা একত্রে ১৫০তম খেলায় অংশ নেন।
ভারত ব বাংলাদেশ
খেলা পরিচালনাকারী আম্পায়ারদ্বয় কর্তৃক কিছু বিতর্কিত সিদ্ধান্ত নেয়ার পরপরই বৈশ্বিকভাবে সমালোচিত হন। এ প্রেক্ষিতে আন্তর্জাতিক ক্রিকেট কাউন্সিলের সভাপতি আ হ ম মোস্তফা কামাল বলেছেন যে, আইসিসি’র পরিচালনা পরিষদের পরবর্তী সভায় আম্পায়ারদের সিদ্ধান্তের বিরুদ্ধে বাংলাদেশ অভিযোগ উত্থাপন করবে। ভারতের অধিনায়ক হিসেবে মহেন্দ্র সিং ধোনি তার শততম ওডিআই জয় করেন। ভারত দল ধারাবাহিকভাবে ৭মবারের মতো প্রতিপক্ষ দলকে অল-আউট করে যা বিশ্বকাপে নতুন রেকর্ড। খেলাটিকে ঘিরে ১৯ মার্চ গুগলের ডুডলও তৈরি করা হয়। ধীরগতিতে বোলিং করায় বাংলাদেশের অধিনায়ক মাশরাফি বিন মর্তুজাকে একটি ওডিআইয়ে অংশগ্রহণের উপর নিষেধাজ্ঞা প্রদান করা হয়। এছাড়াও তাকে ম্যাচ ফি’র ৪০% ও বাদ-বাকী খেলোয়াড়দের উপর ২০% জরিমানা ধার্য্য করা হয়।
নিউজিল্যান্ড ব ওয়েস্ট ইন্ডিজ
নিউজিল্যান্ডের পক্ষে প্রথম খেলোয়াড় হিসেবে মার্টিন গাপটিল ধারাবাহিকভাবে দুইটি শতরান করেন। এছাড়াও গাপটিল বিশ্বকাপের নক-আউট পর্বের খেলায় প্রথমবারের মতো দ্বি-শতক হাঁকান। পাশাপাশি প্রথম নিউজিল্যান্ডীয় হিসেবে একদিনের আন্তর্জাতিকে দ্বি-শতক করেছেন ও ব্যক্তিগত সর্বোচ্চ রানের নজির স্থাপন করেছেন। গাপটিলের অপরাজিত ২৩৭* রান বিশ্বকাপের ইতিহাসে সর্বোচ্চ ব্যক্তিগত সংগ্রহ। বিশ্বকাপের কোন খেলায় সর্বাধিকসংখ্যক (৩১) ছক্কা হাঁকানো হয়। ছক্কা হাঁকানোর দিক দিয়ে এ সংখ্যাটি একদিনের আন্তর্জাতিকে ২য় অবস্থানে রয়েছে।
নিউজিল্যান্ড ব দক্ষিণ আফ্রিকা
বিশ্বকাপের নক-আউট পর্বে নিউজিল্যান্ড দল তাদের সর্বোচ্চ ২৯৯ রানের লক্ষ্যমাত্রা সফলভাবে স্পর্শ করে। এরফলে দলটি বিশ্বকাপের ইতিহাসে প্রথমবারের মতো চূড়ান্ত খেলায় অংশগ্রহণের যোগ্যতা লাভ করে। দক্ষিণ আফ্রিকা দল বিশ্বকাপের সবগুলো সেমি-ফাইনালে চতুর্থবারের মতো পরাজয়বরণ করে।
নিউজিল্যান্ড ব অস্ট্রেলিয়া
অস্ট্রেলিয়া ৫মবারের মতো ক্রিকেট বিশ্বকাপের শিরোপা জয় করে। মাইকেল ক্লার্ক তার সর্বশেষ একদিনের আন্তর্জাতিকে অংশগ্রহণ করেন। ৯৩,০১৩ দর্শকের সমাগম ঘটে যা অস্ট্রেলিয়ার ক্রিকেটের ইতিহাসে সর্ববহৎ জনসমাবেশ।
পান্নালাল বসু
পান্নালাল বসু (১৮৮১–১৯৫৬) ছিলেন একজন বিশিষ্ট আইনজ্ঞ এবং বিচারক।
১৮৮১ সালের ৭ অক্টোবর পান্নালাল বসু জন্মগ্রহণ করেন। তিনি কলকাতা বিশ্ববিদ্যালয়ে শিক্ষা লাভ করেন। এমএ ও বিএল পাশ করে তিনি বঙ্গবাসী কলেজে অধ্যাপনা শুরু করেন। অধ্যাপনার সময় তিনি রবীন্দ্রনাথ ঠাকুরের ক্ষুধিত পাষাণ গল্পটি ইংরেজিতে অনুবাদ করেন, যা মর্ডান রিভিউ-র ফেব্রুয়ারি ১৯১০ সংখ্যায় ও ১৯১৯ সালের “দ্য হাংরি স্টোন অ্যান্ড আদার স্টোরিজ” গ্রন্থে প্রকাশিত হয়।
অধ্যাপনার পর ১৯১০ থেকে ১৯৩৬ সাল পর্যন্ত তিনি বিচার বিভাগে কাজ করেন। ভাওয়াল সন্ন্যাসী মামলার বিচার করে তিনি খ্যাতি পান। এ মামলাটি ভারতবর্ষ পেরিয়ে যুক্তরাজ্যেও আড়োলন সৃষ্টি করেছিল। বিচার বিভাগে প্রথমে তিনি মুন্সেফ হিসেবে যোগ দেন, ভাওয়াল রায়ের সময় তিনি ঢাকার অতিরিক্ত জেলা ও দায়রা বিচারক ছিলেন। চাকরি থেকে অবসর নিয়ে তিনি আবার বঙ্গবাসী কলেজে ইংরেজি ও দর্শনের শিক্ষক হিসেবে কাজ করেন।
তিনি ১৯৩৯ সাল থেকে পাঁচ বছর পঞ্চকোট-রাজের ব্যবস্থাপক ছিলেন। ১৯৫২ সালে তিনি বিধানসভার বিধায়ক নির্বাচিত হন ও বিমলচন্দ্র রায়ের মন্ত্রিসভায় ১৯৫২ থেকে ১৯৫৬ সাল পর্যন্ত পশ্চিমবঙ্গের শিক্ষা ও ভূমি রাজস্ব মন্ত্রী ছিলেন। ১৯৫৬ সালের ২৯ ডিসেম্বর পান্নালাল বসু মৃত্যুবরণ করেন।
১৯৯৮ এশিয়ান গেমসে কাবাডি
১৯৯৮ এশিয়ান গেমসে কাবাডি প্রতিযোগিতায় পাঁচটি দল অংশগ্রহণ করে। থাইল্যান্ডের ব্যাংকক শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
ম্যাচ
ডিসেম্বর ১৩
ডিসেম্বর ১৪
ডিসেম্বর ১৫
ডিসেম্বর ১৬
কুর্গ রাজ্য
কুর্গ রাজ্য ভারতের একটি পার্ট-সি রাজ্য ছিল। ১৯৫০ সাল থেকে ১৯৫৬ সাল পর্যন্ত রাজ্যের অস্তিত্ব ছিল। ১৯৫০ সালের ২ জানুয়ারি ভারতের সংবিধান কার্যকর হলে, তৎকালীন সময়ে বিদ্যমান বেশিরভাগ প্রদেশকে রাজ্যে পুনর্গঠিত করা হয। ফলে কুর্গ প্রদেশটি কুর্গ রাজ্যে পরিণত হয়। কুর্গ রাজ্যের রাজধানী ছিল মাদিকেরী। রাজের নামেমাত্র শাসক ছিলেন একজন প্রধান কমিশনার। সরকারের প্রধান তথা রাজ্যের নির্বাহী প্রধান ছিলেন মুখ্যমন্ত্রী । ১৯৫৬ সালে ভারতের রাজ্যগুলোকে পুনর্গঠিত করার লক্ষ্যে প্রণীত রাজ্য পুনর্গঠন আইন অনুসারে কুর্গ রাজ্যটি বিলুপ্ত করা হয় এবং এর অন্তর্ভুক্ত অঞ্চলটিকে মহীশূর রাজ্যের সাথে একীভূত করা হয় (পরবর্তীকালে ১৯৭৩ সালে কর্ণাটক নামে নামকরণ করা হয়)। বর্তমানে, কুর্গ রাজ্যের অন্তর্ভুক্ত অঞ্চলটি কর্ণাটক রাজ্যের একটি জেলা গঠন করেছে।
ইতিহাস
বাম|থাম্ব| ১৯৫৬ সালের রাজ্য [[রাজ্য পুনর্গঠন আইন, ১৯৫৬|রাজ্য পুনর্গঠনের আগে দক্ষিণ ভারতের মানচিত্রটি গাঢ় সবুজ রঙে প্রদর্শিত রাজ্য ]] ভারতের সংবিধান অনুসারে ১৯৫০ সালের ২ জানুয়ারি তারিখে রাজ্য টি প্রতিষ্ঠিত হয়। সংবিধান কার্যকর হওয়ার আগে কুর্গ প্রদেশ ছিল ভারত অধিরাজ্যের একটি প্রদেশ।
কুর্গ রাজ্যের প্রধান কমিশনারগণ
১৯৪৭ থেকে ১৯৪৯ সালে পর্যন্ত দেওয়ান বাহাদুর কেতোলিরা চেঙ্গাপ্পা কুর্গ রাজ্যের প্রথম প্রধান কমিশনার হিসেবে দায়িত্ব পালন করেন। তারপর সি.টি. মুদালিয়ার ১৯৪৮–১৯৫০ সাল পর্যন্ত দ্বিতীয় প্রধান কমিশনার ছিলেন। সবশেষে কানওয়ার বাবা দয়া সিং বেদী ১৯৫০–১৯৫৬ সাল পর্যন্ত কুর্গ রাজ্যের সর্বশেষ প্রধান কমিশনার ছিলেন।
কুর্গ সরকার
বিধানসভা নির্বাচনে ২৪টির মধ্যে ১৫ টি আসনে জয় লাভ করে সংখ্যাগরিষ্ঠতা অর্জন করায় কুর্গে রাজ্যে ভারতীয় জাতীয় কংগ্রেস সরকার গঠন করে। একজন মুখ্যমন্ত্রী সহ আরও একজন মন্ত্রী নিয়ে মোট দুই সদস্য বিশিষ্ট মন্ত্রিপরিষফ গঠ্ন করা হয়। রাজ্যের এই একমাত্র মন্ত্রিসভা ১৯৫৬ সালের ১ নভেম্বরে রাজ্য পুনর্গঠন আইনের মাধ্যমে রাজ্যটি বিলুপ্ত হওয়ার আগ পর্যন্ত স্থায়ী ছিল।
মুখ্যমন্ত্রী
বেরিয়্যাথনাড বিধানসভা আসন থেকে নির্বাচিত চেপুদির মুথানা পুণাছ ১৯৫০ সাল থেকে ১৯৫৬ সাল পর্যন্ত কুর্গ রাজ্যের প্রথম এবং একমাত্র মুখ্যমন্ত্রী হিসেবে দায়িত্ব পালন করেন।
মন্ত্রিপরিষদ
মুখ্যমন্ত্রী চেপুদিরা মুথানা পুণাচ এই দায়িত্বের পাশাপাশি কুর্গ রাজ্যের জন্য অর্থ মন্ত্রকের দায়িত্ব গ্রহণ করেন। আর কুতুর শনিভারসন্তে বিধানসভা আসন থেকে নির্বাচিত হয়ে মল্লপা কুর্গ রাজ্যের স্বরাজ্যমন্ত্রী হন।
বিলুপ্তি
১৯৫৬ সালের ১ নভেম্বর ভারতের রাজ্য সীমানা পুনর্গঠন করা  রাজ্য পুনর্গঠন আইন প্রণয়ন করা হলে কুর্গ রাজ্য  মহীশূর রাজ্যে একীভূত হয়ে তৎকালীন মহীশূর রাজ্যের একটি জেলাতে পরিণত হয়।  পরে মহীশূর রাজ্যের নাম পরিবর্তন করে  কর্ণাটক নামে নামকরণ করা হয়।  ঐতিহাসিক কুর্গ রাজ্যের অন্তর্ভুক্ত অঞ্চলটি বর্তমানে  কর্ণাটক রাজ্যের  কোড়গু জেলা গঠন করেছে।
১২তম বাচসাস পুরস্কার
১২তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের দ্বাদশ আয়োজন। ১৯৮৪ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৮টি বিভাগে ১৬ জন বিজয়ীকে পুরস্কার প্রদান করা হয়। প্রিন্সেস টিনা খান শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।
আশরাফ উদ্দিন আহমেদ চৌধুরী
আশরাফ উদ্দিন আহমেদ চৌধুরী (১৮৯৪-২৫ মার্চ ১৯৭৬) বাংলাদেশের কুমিল্লা জেলার রাজনীতিবিদ যিনি তৎকালীন ইস্ট বেঙ্গল আইনসভার সদস্য, অবিভক্ত পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক ছিলেন।
তাসমিনা চৌধুরী অরিন
তাসমিনা চৌধুরী অরিন চট্টগ্রামের এক সংগীত পরিবারের সন্তান। বাবা ড. মোহাম্মদ আবুল কাসেম ও মা সৈয়দা নাসরীন আক্তারের সহযোগিতায় শৈশব থেকেই উচ্চাঙ্গ, নজরুল ও আধুনিক গানের চর্চা করে সে। বিশেষ করে তার চাচা ও সূর বন্ধু অশোক চৌধুরী তাকে তৈরি করে তুলেছে একজন দক্ষ সংগীত শিল্পী হিসেবে। ১লা জানুয়ারী ২০১৩ তে তিনি তানভির হাসানের সাথে বিবাহ বন্ধনে আবদ্ধ হন। ব্যক্তি জীবনে অরিন খুব শান্তি প্রিয়, সবার সাথে সে মিলেমিশে থাকতে পছন্দ করে। অবসর কাটে তার গান শুনে। সংগীতে অরিনের উজ্জ্বল যাত্রা শুরু হয় ২০০৫ সালের ক্লোজ-আপ আসরে সেরা বিশের মধ্যে স্থান পেয়ে। তবে শফিক তুহিনের সঙ্গে ‘এর বেশি ভালোবাসা যায় না’ গানটিতে সহশিল্পী থেকে বেশ শ্রোতাসমাদৃত হন তিনি।
আশরাফ উদ্দিন আহমেদ চৌধুরী
প্রাথমিক জীবন
আশরাফ উদ্দিন আহমেদ চৌধুরী ১৮৯৪ সালে কুমিল্লার বটগ্রামের এক জমিদার পরিবারে জন্মগ্রহণ করেন। তিনি কলকাতার সেন্ট জেভিয়ার'স কলেজিয়ে স্কুলে প্রাথমিক শিক্ষা লাভ করে রাজশাহী কলেজ থেকে স্নাতক ও কলকাতা বিশ্ববিদ্যালয় থেকে ১৯১৯ সালে আইন বিষয়ে ডিগ্রি অর্জন করেন। তার স্ত্রী রাজিয়া খাতুন চৌধুরাণী সাহিত্যিক ও কবি ছিলেন। তার মেয়ে রাবেয়া চৌধুরী বাংলাদেশ জাতীয়তাবাদী দলের ভাইস চেয়ারম্যান, কুমিল্লা জেলা দক্ষিণের সভাপতি ও সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
আশরাফ উদ্দিন আহমেদ চৌধুরী তৎকালীন পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক ছিলেন। ভারতীয় জাতীয় কংগ্রেসে যোগদিয়ে তিনি খেলাফত আন্দোলন ও অসহযোগ আন্দোলনসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। সক্রিয় হন। ১৯১৯ সালে গঠিত ত্রিপুরা জেলা কৃষক সমিতির অন্যতম উদ্যোক্তা তিনি। ১৯৩৭–১৯৪১ মেয়াদে তিনি বঙ্গীয় প্রাদেশিক কংগ্রেসের সাধারণ সম্পাদক হিসেবে দায়িত্ব পালন করেন। এর পর জমিয়ত উলামায়ে হিন্দে যোগদেন। তিনি ১৯৫৪ সালের নির্বাচনে অবিভক্ত জমিয়ত উলামায়ে ইসলামের শাখা তৎকালীন নেজামী ইসলাম পার্টির প্রার্থী হিসেবে নির্বাচনী এলাকা কুমিল্লা থেকে ইস্ট বেঙ্গল আইনসভার সদস্য নির্বাচিত হয়ে এ কে ফজলুল হকের নেতৃত্বে গঠিত যুক্তফ্রন্ট মন্ত্রিসভার শিক্ষামন্ত্রী হিসেবে দায়িত্ব পালন করেন। বিশ শতকের ষাট ও সত্তরের দশকে তিনি রাজনীতি থেকে দূরে ছিলেন।
তাসমিনা চৌধুরী অরিন
প্রথম জীবন
অরিন ১৯৮৮ সালের ২রা ডিসেমম্বর এ জন্ম গ্রহণ করেন। তিনি ডাঃ খাস্তগীর সরকারি বালিকা উচ্চ বিদ্যালয় থেকে মাধ্যমিক পাশ করেন এবং হাজী মোহাম্মদ মহসীন কলেজ থেকে উচ্চ মাধ্যমিক পাশ করেন। বর্তমানে তিনি চট্টগ্রাম বিশ্ববিদ্যালয়ে এমবিএ করছেন। অরিন চার বছর বয়স থেকেই গান শেখা শুরু করেন তার বড় বোন শারমিনা চৌধুরী টিনার হাত ধরে। সে বয়সেই নজরুল সংগীত "নীম ফুলের মৌ পিয়ে" গেয়ে প্রথম পুরস্কার পান চট্টগ্রামের "নবীন মেলা" অনুষ্টানে। ২০০৫ সালের ক্লোজ আপ ১ এ সেরা বিশে অবস্থান করেন।
পেশা
অরিন ২০০৯ সালে শফিক তুহিনের সাথে "এর বেশি ভালবাসা যায় না" গানটি গেয়ে এলবামে কাজ শুরু করেন। "এর বেশি ভালবাসা যায় না" গানটির সংগীত পরিচালক ও সূরকার ছিলেন আরেফিন রুমি। একই সালে অরিনের কাজ করা আমির ফিট "জন্ম" এলবামটিও বাজারে এসেছিল। এ ছারা আরো অনেক এলবামে তিনি কাজ করেছেন।২০১৭ সাল থেকে একটি বেসরকারি ব্যাংকে কর্মরত আছেন।
আশরাফ উদ্দিন আহমেদ চৌধুরী
মৃত্যু
আশরাফ উদ্দিন আহমেদ চৌধুরী ২৫ মার্চ ১৯৭৬ সালে মৃত্যুবরণ করেন।
উদ্বিন্দুর দ্রাঘিমা
thumb|right|350px|একটি [[সৌরকেন্দ্রিক কক্ষপথ|সৌরকেন্দ্রিক কক্ষপথের জন্য উদ্বিন্দুর দ্রাঘিমা]] উদ্বিন্দুর দ্রাঘিমা (longitude of the ascending node - Ω) একটি অন্যতম কক্ষীয় রাশি যা মহাশূন্যে অবস্থিত একটি বস্তুর কক্ষপথ চিহ্নিত করতে ব্যবহৃত হয়। উদ্বিন্দুর দিক এবং একটি সুনির্দিষ্ট প্রসঙ্গ কাঠামোর দিকের মধ্যবর্তী কোণকে উদ্বিন্দুর দ্রাঘিমা বলা হয়। উক্ত সুনির্দিষ্ট প্রসঙ্গ দিকটিকে বলা হয় দ্রাঘিমা উৎস বা ( origin of longitude)। এই পুরো পরিমাপটি করা হয় একটি প্রসঙ্গ সমতলে।
আরও দেখুন
Кеплеровы элементы орбиты
বৈদ্যুতিক যানবাহন
বৈদ্যুতিক গাড়ি, যা ইংরেজিতে ‍সংক্ষেপে EV (Electric Vehicle)ও বলা হয়। এসব যানবাহন পরিচালনার জন্য এক বা একাধিক বৈদ্যুতিক মোটর বা ট্র্যাকশন মোটর ব্যবহার করা হয়।  এসকল যানবাহন সংগ্রাহক সিস্টেমের মাধ্যমে off-vehicles উৎস     হতে চালিত হতে পারে, অথবা  নিজস্ব ব্যাটারি, সৌর প্যানেল বা বৈদ্যুতিক জেনারেটরের মাধ্যমে জ্বালানি শক্তি বিদ্যুৎশক্তিতে রূপান্তিরিত করে চালিত হতে পারে।  বৈদ্যুতিক গাড়িগুলো সড়ক ও রেলগাড়িতে সীমাবদ্ধ নয়, এগুলো জল, স্থল, বৈদ্যুতিক বিমান এবং বৈদ্যুতিক মহাকাশযান এর অন্তর্ভুক্ত রয়েছে।
১৯ শতকের মাঝামাঝি সময়ে বৈদ্যুতিক গাড়ির আবির্ভাব ঘটে, যখন মোটর গাড়ি চালনার জন্য, আরামদায়ক করার জন্য, এবং সহজে পরিচালনা করার জন্য বিদ্যুত ব্যবহারের প্রবণতা ছিল শীর্ষ স্থানে কেননা পেট্রোল চালিত গাড়ি এসকল সুবিধা দিতে পারতো না। আধুনিক অভ্যন্তরীণ জ্বলন ইঞ্জিন প্রায় 100 বছর ধরে মোটর গাড়িগুলির প্রধান পরিচালনা পদ্ধতি, তবে অন্যান্য ধরনের যানবাহন যেমন: ট্রেন এবং ছোট যানবাহনগুলির মধ্যে বৈদ্যুতিক শক্তি প্রচলিত রয়েছে।
জিব্রাল্টার ফুটবল অ্যাসোসিয়েশন
জিব্রাল্টার ফুটবল অ্যাসোসিয়েশন (Gibraltar Football Association; এছাড়াও জিব্রাল্টার এফএ অথবা সংক্ষেপে জিএফএ নামে পরিচিত) হচ্ছে জিব্রাল্টারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৫ সালে জিব্রাল্টার সিভিলিয়ান ফুটবল অ্যাসোসিয়েশন প্রতিষ্ঠিত হয়েছে, পরবর্তী বছরে এর নাম বর্তমান নামে পরিবর্তন করা হয়। এটি বিশ্বের অন্যতম প্রাচীন ফুটবল সংস্থা। এটি প্রতিষ্ঠার ১২১ বছর পর ২০১৬ সালের ১৩ই মে তারিখে ফুটবলের সর্বোচ্চ সংস্থা ফিফার পূর্ণ সদস্য হিসেবে অন্তর্ভুক্ত হয়, এর পাশাপাশি প্রতিষ্ঠার ১১৮ বছর পর ২০১৩ সালের ২৪শে মে তারিখে লন্ডনে অনুষ্ঠিত ৩৭তম উয়েফা কংগ্রেসে এই সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর জিব্রাল্টারের ভিক্টোরিয়া স্টেডিয়ামে অবস্থিত।
এই সংস্থাটি জিব্রাল্টারের পুরুষ, নারী এবং জাতীয় ফুটসাল দলের পাশাপাশি ঘরোয়া ফুটবলে জিব্রাল্টার জাতীয় লীগ, জিব্রাল্টার নারী ফুটবল লীগ এবং জিব্রাল্টার অন্তর্বর্তী লীগের মতো প্রতিযোগিতার সকল কার্যক্রম পরিচালনা করে। বর্তমানে জিব্রাল্টার ফুটবল অ্যাসোসিয়েশনের সভাপতির দায়িত্ব পালন করছেন মাইকেল লামাস এবং সাধারণ সম্পাদকের দায়িত্ব পালন করছেন ইভান রোবা।
জামান
ইতিহাস
সংবাদপত্রটি প্রথমে জাস্টিস অ্যান্ড ডেভেলপমেন্ট পার্টি (একেপি) সমর্থন করেছিল, কিন্তু তৎকালীন রাষ্ট্রপতি এবং প্রাক্তন প্রধানমন্ত্রী রেজেপ তাইয়িপ এরদোয়ান, বিশেষত এ কে পার্টি ২০১৩ সালের ডিসেম্বরে দুর্নীতির তদন্ত প্রকাশ করার পরে, সেই দল এবং তার নেতাদের ক্রমবর্ধমান সমালোচিত হয়ে ওঠে। ৪ মার্চ, ২০১৬-এ, তুরস্কে প্রেসের স্বাধীনতা অর্জনের আরও একটি ধাক্কা হিসাবে কর্মী এবং আন্তর্জাতিক মিডিয়া গ্রুপগুলি যে সমালোচনা করেছিল তাতে সরকার কর্তৃক সংবাদপত্রের নিয়ন্ত্রণ দখল করা হয়েছিল। টেকওভারের থেকে সংবাদপত্রের বন্ধন দ্বারা প্রেরণা ছিল হিজমিত আন্দোলন তুর্কি যাজক ফেতহুল্লাহ গুলেন, তিনি সরকার প্রতিষ্ঠা করার প্রচেষ্টার অভিযুক্ত করে সমান্তরাল রাষ্ট্র তুরস্ক হবে ঘোষণা দেয়।
সংবাদপত্রটি ৬৬৮ নং ডিক্রি দ্বারা বন্ধ করা হয়েছিল যা ২৭ জুলাই, ২০১৬-তে সরকারী গেজেটে প্রকাশিত হয়েছিল।
সংস্করণ
জামান একটি ইস্তাম্বুল ভিত্তিক দৈনিক কাগজ যা অন্য কয়েকটি দেশের জন্য বিশেষ আন্তর্জাতিক সংস্করণও প্রিন্ট করে। এটি ১১ টি দেশে মুদ্রিত এবং ৩৫ টি দেশে বিতরণ করা হয়।
তুরস্কের চারটি অবস্থানের পাশাপাশি আঞ্চলিক সংস্করণগুলি অস্ট্রেলিয়া, আজারবাইজান, বুলগেরিয়া, জার্মানি, রোমানিয়া, কাজাখস্তান, কিরগিজস্তান, ম্যাসেডোনিয়া, তুর্কমেনিস্তান এবং মার্কিন যুক্তরাষ্ট্রে ছাপানো এবং বিতরণ করা হয়। জামান বিরিউস এবং সংবাদদাতারা বিশ্ব প্রধান রাজধানী এবং ওয়াশিংটন, ডিসি, নিউ ইয়র্ক সিটি, ব্রাসেলস, মস্কো, কায়রো, বাকু, ফ্র্যাঙ্কফুর্ট, অ্যাসগাবাট, তাশখ্যান্ট এবং বুখারেস্টের মতো শহরগুলিতে অবস্থিত।
বিশেষ আন্তর্জাতিক সংস্করণগুলি তারা প্রকাশিত দেশগুলির স্থানীয় বর্ণমালা এবং ভাষাগুলিতে বিতরণ করা হয়। জামানের কির্গিজ, রোমানিয়ান, বুলগেরিয়ান, আজারি, উজবেক, তুর্কমেনী এবং কাজাখ সহ ১০ টি বিভিন্ন ভাষায় প্রিন্ট রয়েছে। মূলত ইংরেজি ভাষার সংস্করণও রয়েছে, ১৬ জানুয়ারি ২০০৭ সাল থেকে সেই ভূমিকাটি ইংরেজি ভাষার দৈনিক পত্রিকা টুডের জামান দ্বারা গ্রহণ করা হয়েছে।
ইস্তাম্বুলের জামান সদর দফতরের আশগাবাদ, বাকু, ব্রাসেলস, বুখারেস্ট, ফ্র্যাঙ্কফুর্ট, মস্কো, নিউ ইয়র্ক এবং ওয়াশিংটনের নিউজ বিরিয়াস সমর্থিত, ডিসি জামানও বিদেশী সাংবাদিকদের একটি বিশাল নেটওয়ার্ক, বিশেষত রাশিয়া এবং মধ্য এশিয়ায় উপস্থিত বলে মনে হয়।
বর্তমান অবস্থান এবং পুরস্কার
২০০৮ সাল পর্যন্ত এর প্রচলন ছিল প্রায় ৮৯০,০০০, যা তুরস্কে সর্বোচ্চ। জামানের মোট প্রদত্ত প্রচলনটি একটি স্বাধীন মিডিয়া অডিটিং সংস্থা, বিপিএ ওয়ার্ল্ডওয়াইড দ্বারা যাচাই করা হয়েছিল, বাজারের শেয়ার অর্জনের জন্য এই পত্রিকাটি অবাধে হস্তান্তর করা হয়েছিল বলে অভিযোগের পরে ২০০৭ সালের মার্চ মাসে নিরীক্ষা প্রতিবেদন প্রকাশ করা হয়েছিল যে জামান'র সঞ্চালন সোমবার-শনিবারের মধ্যে ৬ লাখ ৯ হাজার ৮শ’ ৬৫ ২৭ এবং রবিবার ছিলো ৬ লাখ ৭৮ হাজার ২টি বিনামূল্যের প্রচলন ছাড়াই। বিপিএ নিরীক্ষণের পরিসংখ্যান থেকে আরও দেখা গেছে যে জামানের ইউরোপের একটি জাতীয় সংবাদপত্রের বৃহত্তম গ্রাহক ঘাঁটি রয়েছে।
২০১১ সালের মে মাসে জামান তার ১ মিলিয়ন সাবস্ক্রিপশন লক্ষ্য ছাড়িয়ে গেছে। তবে কিছু সংবাদপত্র সাবস্ক্রিপশনের গুণমান নিয়ে প্রশ্ন তুলেছিল এবং দাবি করেছে যে কাগজের দৃষ্টিভঙ্গির সমর্থকরা সংবাদপত্রের প্রচলন কৃত্রিমভাবে ছড়িয়ে দেওয়ার জন্য একাধিক সাবস্ক্রিপশন কিনেছিলেন। ২০১৪ সালের জানুয়ারী পর্যন্ত জামানের প্রচলন ছিল ১ মিলিয়নেরও বেশি, অন্য সংবাদপত্রগুলিতে প্রচলন বৃদ্ধি এবং হ্রাসের মধ্যে মিশ্র ফলাফল দেখা গেছে।
জামানকে ডিজাইনের জন্য সোসাইটি ফর নিউজ ডিজাইন (এসএনডি) সহ বেশ কয়েকবার পুরস্কার দেওয়া হয়েছে। জামানের এসএনডি পুরস্কারগুলির তালিকায় ২০০৩ সালে তিনটি, ২০০৪ সালে পাঁচটি, ২০০৫, ২০০৬, ২০০৭ সালে বিশটি, ২০০৮ সালে বেয়াল্লাশটি এবং ২০০৯ সালে তেইশটি রয়েছে
প্রধান সম্পাদক
২০১৬ সালের মার্চ মাসে যখন পত্রিকাটি তুর্কি কর্তৃপক্ষের হাতে নেওয়া হয়েছিল তখন আবদুলহামিত বিলিসি অক্টোবর ২০১৫ সাল থেকে প্রধান-প্রধান ছিলেন পরে পদচ্যুত হয়েছিলেন।
পত্রিকাটি উদারপন্থী এবং রক্ষণশীল উভয় চিন্তার পক্ষ থেকে বহু বিখ্যাত কলামিস্টকে আকর্ষণ করেছে।
তুরস্কের ক্ষমতাসীন দলের বিরোধিতা করার সম্পাদকীয় লাইনের সাথে সম্মতি না থাকায় এবং পত্রিকার সম্পাদকদের চাপের কারণে এক কলামিস্টকে ৩ ডিসেম্বর, ২০১৩ তারিখে পত্রিকা থেকে পদত্যাগ করতে হয়েছিল। এই ঘটনাটি সংবাদপত্রের সমালোচনার কারণ হিসাবে মত প্রকাশের স্বাধীনতার বিরুদ্ধে দাঁড়িয়েছিল।
ডিসেম্বর ২০১৪ সালে ক্র্যাকডাউন
১৪ ডিসেম্বর ২০১৪-এ তুর্কি পুলিশ "সশস্ত্র সন্ত্রাসবাদী সংগঠনের গঠন, নেতৃত্বদান ও সদস্য হওয়ার" অভিযোগে দুই ডজনেরও বেশি সিনিয়র সাংবাদিক এবং মিডিয়া কর্মকর্তাকে গ্রেপ্তার করেছে। আটককৃতদের মধ্যে জামানের প্রধান সম্পাদক একরেম ডুমানলিও ছিলেন। সকাল সাড়ে। টা নাগাদ সংবাদপত্রের কার্যালয়ে উপস্থিত পুলিশকে কয়েকজন বিক্ষোভকারীরা "একটি মুক্ত মিডিয়া নিরব করা যায় না" বলে চেঁচিয়ে স্বাগত জানায়। "ফুয়াতভনি" - একটি নির্ভরযোগ্য তবে বেনামে উৎস - এর টুইটের পরে তারা এই সতর্কতা অবলম্বন করেছিল বলে তারা নজরদারি চালিয়েছিল। দুমনালি স্বেচ্ছায় নিজেকে ছেড়ে দিলে পুলিশ কেবল বিকেলে উপস্থিত হতে পিছু হটেছিল।
মার্কিন পররাষ্ট্র দফতরের একটি বিবৃতি "বর্তমান তুর্কি সরকারের খোলামেলা সমালোচনা" প্রচারমাধ্যমের বিরুদ্ধে অভিযানের দিকে দৃষ্টি আকর্ষণ করে তুরস্ককে তার "নিজস্ব গণতান্ত্রিক ভিত্তি" লঙ্ঘন না করার জন্য সতর্ক করে দিয়েছে। ইউরোপীয় ইউনিয়নের বিদেশ বিষয়ক প্রধান ফেদেরিকা মোগেরিনি এবং ইইউ সম্প্রসারণ কমিশনার জোহানেস হ্যান বলেছেন যে গ্রেপ্তারগুলি "ইউরোপীয় মূল্যবোধের পরিপন্থী" এবং "গণমাধ্যমের মূল নীতি" গণমাধ্যমের স্বাধীনতার সাথে বেমানান।
১৯ ডিসেম্বর ২০১৪-তে একটি আদালত আদেশ দিয়েছিল যে প্রমাণের অভাবে ডুমানলি এবং আরও সাতজনকে মুক্তি দেওয়া হবে। আটককৃত সাংবাদিক ও পুলিশ কর্মকর্তাদের সমর্থন জানাতে হাজার হাজার মানুষ ইস্তাম্বুলের আলেয়ান আদালতঘরের বাইরে জড়ো হয়েছিল। জনতা আদালতের উঠোনে দুমান্লির মুক্তির উদ্‌যাপন করার সময় তারা সামানোলু টিভির মহাব্যবস্থাপক হিদায়িত করাক এবং প্রাক্তন পুলিশ প্রধান তুফান এরগাদদার, এর্তান এরাক্তি এবং মোস্তফা কালিয়াস্লানকে গ্রেপ্তারের আদেশের প্রতিবাদ করেছিল।
মার্চ ২০১৬ সরকারের দায়িত্ব গ্রহণ
এর দু'দিন পরে প্রথম সরকার-নিয়ন্ত্রিত সংস্করণ প্রকাশিত হয়েছিল, এর জব্দকালে ঘটনার কোনও উল্লেখ না করে এবং এর প্রথম পৃষ্ঠায় সরকার সমর্থক নিবন্ধের একটি সিরিজ এবং একটি হাসিমুখী রাষ্ট্রপতি এরদোয়ানের ছবি প্রকাশ করা হয়।
তাপ ও অম্লপ্রিয় (অণুজীব)
থাম্ব|তাপীয় বাতাস হ'ল বাতাসের গতি এবং দিকের উচ্চতা সহ পরিবর্তন থাম্ব|এটি অ্যাসিড। এবং কোষগুলি অ্যাসিড এবং তাপকে পছন্দ করে। এটি থার্মোসিডোফিলের ধারণা তাপ ও অম্লপ্রিয় বা থার্মোঅ্যাসিডোফাইল হলো এক ধরনের চরমপ্রিয় অণুজীব, যা তাপ ও অম্ল উভয়ই পছন্দ করে। অর্থাৎ এটি উচ্চ তাপমাত্রা ও নিম্ন পিএইচ দশাতেই কেবল জন্মাতে পারে। তাপ ও অম্লপ্রিয় অণুজীবগুলোর মধ্যে অধিকাংশই আর্কিব্যাকটেরিয়া (বিশেষত ক্রেনার্কিওটা এবং ইউরিয়ার্কিওটা) এবং কিছু ব্যাকটেরিয়া। তবে কিছু কিছু প্রকৃতকোষী প্রাণীও তাপ ও অম্লপ্রিয়তা প্রদর্শন করে বলে জানা যায়।  এ জাতীয় অণুজীব সাধারণত উষ্ণ প্রস্রবণ, ধূম্ররন্ধ্র, গভীর সামুদ্রিক রন্ধ্রপথ বা অন্যান্য প্রাকৃতিক ভূতাপীয় ক্রিয়াস্থলে পাওয়া যায়।  এছাড়াও অম্লীয় খনিজ নিষ্কাশন প্রভৃতি দূষিত পরিবেশেও এদের পাওয়া যায়।
গ্যালডিয়েরিয়া সালফারারিয়া নামক সুকেন্দ্রিক লোহিত শৈবাল প্রজাতির জিনোম সিক্যুয়েন্সিংয়ের মাধ্যমে জানা যায় যে, তাপ ও অম্লপ্রিয় আর্কিয়া ও ব্যাকটেরিয়া থেকে আনুভূমিক জিন স্থানান্তরের মাধ্যমে এই পরিবেশগত অভিযোজনের সূত্রপাত হয়ে থাকতে পারে।